ai4bharat/Pralekha huggingface dataset:
ഷിപ്പിങ് മന്ത്രാലയം
ഗ്ലോബൽ മാരിടൈം ഇന്ത്യ ഉച്ചകോടി 2023ന് മുന്നോടിയായുള്ള 'കർട്ടൻ റൈസർ' ശ്രീ സർബാനന്ദ സോനോവാൾ ഉദ്ഘാടനം ചെയ്തു
ന്യൂ ഡൽഹി: ജൂലൈ 18, 2023
കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സർബാനന്ദ സോനോവാൾ ഇന്ന് മുംബൈയിൽ ഗ്ലോബൽ മാരിടൈം ഇന്ത്യ ഉച്ചകോടിയുടെ  കർട്ടൻ റൈസർ ഉദ്ഘാടനം ചെയ്തു. വ്യാപാരത്തിൽ സഹകരണം വർദ്ധിപ്പിക്കുന്നതിനും ലളിതമായ ബിസിനസ്സ് നടപടിക്രമങ്ങൾ പ്രോത്സാഹിപ്പിക്കുന്നതിനുമായി അറിവിന്റെയും സാങ്കേതികവിദ്യയുടെയും സഹകരണo, പുതിയ നിക്ഷേപ അവസരങ്ങൾക്കുള്ള സാധ്യതകൾ തുറക്കൽ എന്നീ ലക്ഷ്യങ്ങളോടെയാണ് പരിപാടി സംഘടിപ്പിച്ചിരിക്കുന്നത്. ചടങ്ങിൽ കേന്ദ്ര തുറമുഖ, ഷിപ്പിംഗ്, ജലപാത സഹമന്ത്രി ശ്രീ ശ്രീപദ് നായിക് ഉൾപ്പെടെയുള്ളവർ പങ്കെടുത്തു.
ഇന്ത്യയുടെ സാമ്പത്തിക പുരോഗതിയിൽ സമുദ്രമേഖലയുടെ സുപ്രധാന പങ്കിനെയും ഏഷ്യ-പസഫിക് മേഖലയിൽ അതിനുള്ള സാധ്യതകളെയും കുറിച്ച് ചടങ്ങിനെ അഭിസംബോധന ചെയ്തുകൊണ്ട് ശ്രീ സോനോവാൾ സംസാരിച്ചു. തുറമുഖങ്ങൾ, കപ്പൽ ഗതാഗതം, ഉൾനാടൻ ജലപാതകൾ എന്നിവയുമായി ബന്ധപ്പെട്ട ഗവൺമെന്റ് നയങ്ങളിലൂടെ ഇന്ത്യയുടെ സമുദ്രമേഖല വേഗത്തിലുള്ള വളർച്ചയ്ക്ക് ഒരുങ്ങുകയാണെന്നും അദ്ദേഹം കൂട്ടിച്ചേർത്തു.
സമുദ്രമേഖലയിൽ 10 ലക്ഷം കോടി രൂപയിലധികം നിക്ഷേപ സാധ്യതകൾ കണ്ടെത്തിയിട്ടുണ്ട്. ഇതുവഴി 15 ലക്ഷത്തിലധികം യുവാക്കൾക്ക് തൊഴിലവസരങ്ങൾ സൃഷ്ടിക്കാൻ കഴിയുന്ന തരത്തിലുള്ള ഒരു വലിയ സാമ്പത്തിക മുന്നേറ്റത്തിന്റെ പാതയിലാണ് രാജ്യം സ്ഥിതി ചെയ്യുന്നതെന്ന് മന്ത്രി പറഞ്ഞു.
മേഖലയിലുടനീളമുള്ള വ്യാപാരവും ഗതാഗതവും ഫലപ്രദമായി സുഗമമാക്കുന്ന സുപ്രധാന സംരംഭമായ 5,000 കിലോമീറ്റർ ബഹുരാജ്യ ജലപാതകൾ സ്ഥാപിക്കുന്നതിന് ഇന്ത്യ സജീവമായി നേതൃത്വം നൽകുകയാണെന്നും ശ്രീ സോനോവാൾ കൂട്ടിച്ചേർത്തു.
ഇന്ത്യയെ ഒരു ആഗോള സമുദ്ര കേന്ദ്രമായി സ്ഥാപിക്കാനുള്ള ഗവൺമെന്റ് ശ്രമങ്ങളിലെ നിർണായക നാഴികക്കല്ലാണ് ഉച്ചകോടിയെന്ന് ചടങ്ങിൽ സംസാരിച്ച ശ്രീ ശ്രീപദ് നായിക് പറഞ്ഞു. സഹകരണപരമായ ചർച്ചകളിലൂടെയും തന്ത്രപരമായ പങ്കാളിത്തത്തിലൂടെയും, നൂതനാശയങ്ങളും അത്യാധുനിക സാങ്കേതികവിദ്യയും ഉപയോഗിച്ച് സുസ്ഥിരമായ വളർച്ചയിലേക്ക് നമ്മുടെ സമുദ്രമേഖലയെ മുന്നോട്ട് നയിക്കാൻ ഗവൺമെന്റ് ലക്ഷ്യമിടുന്നു.
ഉച്ചകോടിയുടെ അജണ്ടയുടെയും ചർച്ചാ സെഷനുകളുടെയും സമഗ്രമായ വിവരങ്ങൾ നൽകുന്ന ജിഎംഐഎസ് ഉച്ചകോടിയുടെ ഔദ്യോഗിക ബ്രോഷറിന്റെ അനാച്ഛാദനവും വെബ്സൈറ്റിന്റെയും മൊബൈൽ ആപ്പിന്റെയും ഉദ്ഘാടനവും കർട്ടൻ റൈസർ പരിപാടിയുടെ ഭാഗമായി നടന്നു.
2023 ഒക്ടോബർ 17 മുതൽ 19 വരെ ന്യൂ ഡൽഹിയിലെ പ്രഗതി മൈതാനത്താണ് ഉച്ചകോടി നടക്കുന്നത്. ഫിക്കി  യുടെ വ്യവസായ പങ്കാളിത്തത്തോടെയാണ് ഉച്ചകോടി സംഘടിപ്പിച്ചിരിക്കുന്നത്.
ആരോഗ്യ, കുടുംബക്ഷേമ മന്ത്രാലയം
22 .46 കോടിയിലധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കുമായി നൽകി
1.60 കോടിയിലധികം ഡോസുകൾ സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പക്കൽ ഇപ്പോഴും ലഭ്യമാണ്.
ന്യൂ ഡൽഹി ,മെയ് 28 ,2021 .
രാജ്യവ്യാപകമായി നടക്കുന്ന വാക്സിനേഷൻ യജ്ഞത്തിന്റെ ഭാഗമായി, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും കോവിഡ് വാക്സിനുകൾ സൗജന്യമായി ലഭ്യമാക്കിക്കൊണ്ട് കേന്ദ്ര സർക്കാർ പിന്തുണ നൽകുന്നു. കൂടാതെ, നേരിട്ട് വാക്സിനുകൾ വാങ്ങുന്നതിനും സംസ്ഥാനങ്ങളെയും കേന്ദ്രഭരണപ്രദേശങ്ങളെയും കേന്ദ്ര സർക്കാർ സഹായിക്കുന്നു. പരിശോധന, പിന്തുടരൽ, ചികിത്സ, കോവിഡ് സാഹചര്യത്തിന് അനുയോജ്യമായ പെരുമാറ്റം എന്നിവയ്ക്കൊപ്പം മഹാമാരി നിയന്ത്രിക്കുന്നതിനും കൈകാര്യം ചെയ്യുന്നതിനുമുള്ള കേന്ദ്രസർക്കാരിന്റെ സമഗ്ര പദ്ധതിയുടെ അവിഭാജ്യ ഘടകമാണ് പ്രതിരോധകുത്തിവയ്പ്പ്.
കൂടുതൽ വിശാലവും വേഗതത്തിലുള്ളതുമായ കോവിഡ് -19 പ്രതിരോധ കുത്തിവയ്പ്പിന്റെ മൂന്നാം ഘട്ടം  2021 മെയ് 1 മുതൽ ആരംഭിച്ചു.
പദ്ധതി പ്രകാരം, എല്ലാ മാസവും സെൻട്രൽ ഡ്രഗ്സ് ലബോറട്ടറി  നിർമ്മാതാക്കൾക്ക് അനുമതി നൽകി പുറത്തിറക്കുന്ന മൊത്തം വാക്സിൻ ഡോസുകളുടെ 50% കേന്ദ്ര സർക്കാർ വാങ്ങും.ഈ ഡോസുകൾ സംസ്ഥാന സർക്കാരുകൾക്ക് പൂർണ്ണമായും സൗജന്യമായി ലഭ്യമാക്കുന്നത് മുമ്പത്തെ പോലെ തുടരും.
കേന്ദ്ര സർക്കാർ പൂർണ്ണമായും സൗജന്യമായി ലഭ്യമാക്കുന്നതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 22 .46 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കുമായി ഇതുവരെ കൈമാറിയിട്ടുണ്ട്.
2021 മെയ് 21 വരെയുള്ള കണക്ക് പ്രകാരം പാഴായതുൾപ്പടെയുള്ള ,മൊത്തം ഉപഭോഗം 20 ,48 ,04 ,853 ഡോസുകളാണ് 
1.84 കോടിയിലധികം കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പക്കൽ ഇപ്പോഴും ലഭ്യമാണ്
കൂടാതെ, 3 ലക്ഷം  വാക്സിൻ ഡോസുകൾ തയ്യാറായിക്കഴിഞ്ഞു.ഇവ അടുത്ത 3 ദിവസത്തിനുള്ളിൽ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കുമായി കൈമാറും.
IE
(Visitor Counter : 163
പ്രധാനമന്ത്രിയുടെ ഓഫീസ്
ജമ്മു കശ്മീരിലെ മെഡിക്കൽ വിദ്യാഭ്യാസത്തിന്റെ പുതിയ കാലഘട്ടത്തെ പ്രധാനമന്ത്രി അഭിനന്ദിച്ചു
ജമ്മു കശ്മീരിലെ 20 ജില്ലാ ഗവണ്മെന്റ് ആശുപത്രികളിലായി 265 ഡിഎൻബി ബിരുദാനന്തര മെഡിക്കൽ സീറ്റുകൾ ഗവണ്മെന്റ് അനുവദിച്ചു
ജമ്മു കശ്മീരിലെ മെഡിക്കൽ വിദ്യാഭ്യാസത്തിന്റെ പുതിയ യുഗത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. 20 ജില്ലാ സർക്കാർ ആശുപത്രികളിലായി 265 ഡിഎൻബി ബിരുദാനന്തര മെഡിക്കൽ സീറ്റുകൾ അനുവദിക്കാനുള്ള ഗവണ്മെന്റിന്റെ തീരുമാനത്തെ പ്രശംസിച്ച പ്രധാനമന്ത്രി, യുവാക്കളെ ശാക്തീകരിക്കാനും ജമ്മു കശ്മീരിലെ മെഡിക്കൽ അടിസ്ഥാന സൗകര്യങ്ങൾ മെച്ചപ്പെടുത്താനും ലക്ഷ്യമിട്ടുള്ള സുപ്രധാന ശ്രമമാണിതെന്നും പറഞ്ഞു.
കേന്ദ്ര ആരോഗ്യ കുടുംബക്ഷേമ മന്ത്രി ശ്രീ മൻസുഖ് മാണ്ഡവ്യയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
"ഇത് യുവാക്കളെ ശാക്തീകരിക്കുന്നതിനും ജമ്മു കശ്മീരിലെ മെഡിക്കൽ അടിസ്ഥാന സൗകര്യങ്ങൾ മെച്ചപ്പെടുത്തുന്നതിനും ലക്ഷ്യമിട്ടുള്ള ഒരു സുപ്രധാന ശ്രമമാണ്!"
--ND--
This is an important effort aimed at empowering the youth and furthering medical infrastructure in Jammu and Kashmir! https://t.co/kPJY1PgAh4
— Narendra Modi  November 8, 2022
പ്രധാനമന്ത്രിയുടെ ഓഫീസ്
ആദ്യത്തെ ക്വാഡ് നേതാക്കളുടെ വെർച്വൽ ഉച്ചകോടിയിൽ പ്രധാനമന്ത്രിയുടെ അഭിസംബോധന
(പ്രസിഡന്റ് ബിഡൻ, പ്രധാനമന്ത്രി മോറിസൺ, ഒപ്പം പ്രധാനമന്ത്രി സുഗ, സുഹൃത്തുക്കൾക്കിടയിൽ നില്കുന്നത് സന്തോഷകരമാണ്. ഈ സംരംഭത്തിന് ഞാൻ പ്രസിഡന്റ് ബിഡന് നന്ദി പറയുന്നു. നമ്മുടെ ജനാധിപത്യ മൂല്യങ്ങളാലും സ്വതന്ത്രവും തുറന്നതും ഏവരെയും ഉൾപെടുത്തുന്നതുമായ ഇന്തോ-പസഫിക്കിനയുള്ള പ്രതിബദ്ധതയാൽ നാം ഐക്യപ്പെടുന്നു. ഇന്നത്തെ നമ്മുടെ അജണ്ട - വാക്സിനുകൾ, കാലാവസ്ഥാ വ്യതിയാനം, ഉയർന്നുവരുന്ന സാങ്കേതികവിദ്യകൾ എന്നിവ ഉൾക്കൊള്ളുന്ന മേഖലകൾ - ക്വാഡിനെ ആഗോള നന്മയ്ക്കായുള്ള ഒരു ശക്തിയാക്കുന്നു. ലോകത്തെ ഒരു കുടുംബമായി കണക്കാക്കുന്ന വാസുധൈവ കുടുംബകം എന്ന പുരാതന തത്ത്വചിന്തയുടെ വിപുലീകരണമായാണ് ഞാൻ ഈ സകാരത്മകമായ കാഴ്ചപ്പാടിനെ കാണുന്നത്. നമ്മുടെ പങ്കിട്ട മൂല്യങ്ങൾ മുന്നോട്ട് കൊണ്ടുപോകുന്നതിനും സുരക്ഷിതവും സുസ്ഥിരവും സമ്പന്നവുമായ ഇന്തോ-പസഫിക് പ്രോത്സാഹിപ്പിക്കുന്നതിന് നാം മുമ്പത്തേക്കാൾ കൂടുതൽ ഒരുമിച്ച് പ്രവർത്തിക്കും. ഇന്നത്തെ ഉച്ചകോടി കാണിക്കുന്നത് ക്വാഡിന്റെ പക്വമായ വളർച്ചയെയാണ്. . ഇത് ഇപ്പോൾ ഈ മേഖലയിലെ സ്ഥിരതയുടെ ഒരു പ്രധാന സ്തംഭമായി തുടരും. നന്ദി.
പ്രധാനമന്ത്രിയുടെ ഓഫീസ്
തമിഴ്നാട്ടിലെ എണ്ണ-വാതക മേഖലയിലെ പ്രധാന പദ്ധതികൾക്ക് ഫെബ്രുവരി 17 ന് പ്രധാനമന്ത്രി തറക്കല്ലിടും
പ്രധാനമന്ത്രി ശ്രീ നരേന്ദ്ര മോദി 2021 ഫെബ്രുവരി 17 ന് വൈകിട്ട് 4.30 ന് വീഡിയോ കോൺഫറൻസിംഗ് വഴി തമിഴ്നാട്ടിലെ എണ്ണ-വാതക മേഖലയിലെ പ്രധാന പദ്ധതികൾക്ക് തറക്കല്ലിടും. രാമനാഥപുരം - തൂത്തുക്കുടി പ്രകൃതി വാതക പൈപ്പ്ലൈൻ, മണലിയിലെ ചെന്നൈ പെട്രോളിയം കോർപ്പറേഷൻ ലിമിറ്റഡിലെ ഗ്യാസോലിൻ ഡീസൽഫറൈസേഷൻ യൂണിറ്റ് എന്നിവ പ്രധാനമന്ത്രി രാഷ്ട്രത്തിനായി സമർപ്പിക്കും. നാഗപട്ടണത്ത് കാവേരി ബേസിൻ റിഫൈനറിയുടെ ശിലാസ്ഥാപനവും നടത്തും. ഈ പദ്ധതികൾ ഗണ്യമായ സാമൂഹിക-സാമ്പത്തിക നേട്ടങ്ങൾക്ക് കാരണമാവുകയും ഊർജ്ജ ആത്മനിർഭരതയിലേക്കുള്ള രാജ്യത്തിന്റെ പ്രയാണത്തിന് ഉത്തേജനം നൽകുകയും ചെയ്യും. ഗവർണറും തമിഴ്നാട് മുഖ്യമന്ത്രിയും കേന്ദ്ര പെട്രോളിയം പ്രകൃതി വാതക മന്ത്രിയും ചടങ്ങിൽ പങ്കെടുക്കും.
പദ്ധതികളെക്കുറിച്ച്
എന്നോർ-തിരുവള്ളൂർ- ബെംഗളൂരു- പുതുച്ചേരി- നാഗപട്ടണം- മധുര- തൂത്തുക്കുടി പ്രകൃതി വാതക പൈപ്പ്ലൈനിലെ രാമനാഥപുരം - തൂത്തുക്കുടി ഭാഗം  ഏകദേശം 700 കോടി രൂപ ചെലവിലാണ് സ്ഥാപിച്ചിട്ടുള്ളത്. ഒഎൻജിസിയുടെ എണ്ണപ്പാടങ്ങളിൽ നിന്നുള്ള വാതകം ഉപയോഗപ്പെടുത്താനും വ്യവസായങ്ങൾക്കും മറ്റ് വാണിജ്യ ഉപഭോക്താക്കൾക്കും പ്രകൃതിവാതകം അസംസ്കൃത വസ്തുവായി നൽകാനും ഇത് സഹായിക്കും.
മണലിയിലെ ചെന്നൈ പെട്രോളിയം കോർപ്പറേഷൻ ലിമിറ്റഡിലെ  ഗ്യാസോലിൻ ഡീസൽഫറൈസേഷൻ യൂണിറ്റ് ഏകദേശം 500 കോടി രൂപ ചെലവിലാണ് നിർമ്മിച്ചത്. ഇത് സൾഫർ കുറഞ്ഞ  പരിസ്ഥിതി സൌഹൃദ ഗ്യാസോലിൻ ഉത്പാദിപ്പിക്കും, പുറംതള്ളൽ കുറയ്ക്കാനും ശുദ്ധമായ അന്തരീക്ഷത്തിലേക്ക് സംഭാവന ചെയ്യാനും പദ്ധതി സഹായിക്കും.
നാഗപട്ടണത്ത് സ്ഥാപിക്കുന്ന കാവേരി ബേസിൻ റിഫൈനറിക്ക് പ്രതിവർഷം 9 ദശലക്ഷം മെട്രിക് ടൺ ശേഷിയുണ്ടാകും. ഐഒസിഎല്ലിന്റെയും സിപിസിഎല്ലിന്റെയും സംയുക്ത സംരംഭത്തിലൂടെ ഇത് സ്ഥാപിക്കും. 31,500 കോടി ചെലവു വരുന്നതാണ് പദ്ധതി. ഇത് മോട്ടോർ സ്പിരിറ്റ്, ബിഎസ്-ആറ് മാനദണ്ഡത്തിന് അനുസൃതമായ ഡീസൽ, പോളിപ്രൊപ്പൈലീൻ എന്നിവ മൂല്യവർദ്ധിത ഉൽപ്പന്നങ്ങളായി നിർമ്മിക്കും.
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 112.01 കോടി പിന്നിട്ടു
കഴിഞ്ഞ 24 മണിക്കൂറില് 57,43,840 ഡോസ് വാക്സിനുകള് നല്കിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നല്കിയ ആകെ വാക്സിനുകളുടെ എണ്ണം 112.01 കോടി  കടന്നു. 1,14,65,001 സെഷനുകളിലൂടെയാണ് ഇത്രയും ഡോസ് വാക്സിന് നല്കിയത്.
കഴിഞ്ഞ 24 മണിക്കൂറിനുള്ളില് 11,376 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,38,37,859 ആയി. ദേശീയ രോഗമുക്തി നിരക്ക് 98.26%.
കേന്ദ്ര-സംസ്ഥാന സര്ക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടര്ച്ചയായി 140-ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തില് താഴെയാണ്. കഴിഞ്ഞ 24 മണിക്കൂറില് പുതുതായി രോഗം സ്ഥിരീകരിച്ചത് 11,271 പേര്ക്കാണ്.
നിലവില് രാജ്യത്ത് ചികിത്സയിലുള്ളത് 1,35,918 പേരാണ് - 522 ദിവസത്തെ താഴ്ന്ന നിലയില്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.39 ശതമാനമാണ് - മാര്ച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് 12,55,904 പരിശോധനകള് നടത്തി. ആകെ 62.37 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോള് പ്രതിവാര രോഗസ്ഥിരീകരണ നിരക്ക് നിലവില് 1.01 ശതമാനമാണ് - 51 ദിവസമായി 2% ത്തില് താഴെ. പ്രതിദിന രോഗസ്ഥിരീകരണ നിരക്ക് 0.90 ശതമാനമാണ്. കഴിഞ്ഞ 41 ദിവസമായി ഇത് 2 ശതമാനത്തില് താഴെയും, 76 ദിവസമായി 3 ശതമാനത്തില് താഴെയുമാണ്.
പ്രധാനമന്ത്രിയുടെ ഓഫീസ്
ക്വാഡ് നേതാക്കളുടെ ഉച്ചകോടിക്കിടെ ഓസ്ട്രേലിയന് പ്രധാനമന്ത്രി സ്കോട്ട് മോറിസണുമായി പ്രധാനമന്ത്രി കൂടിക്കാഴ്ച നടത്തി
അമേരിക്കയിലെ വാഷിംഗ്ടണ് ഡി.സിയില് നടന്ന ക്വാഡ് നേതാക്കളുടെ ഉച്ചകോടിക്കിടെ 2021 സെപ്റ്റംബര് 23 ന് പ്രധാനമന്ത്രി ശ്രീ നരേന്ദ്ര മോദി ഓസ്ട്രേലിയന് പ്രധാനമന്ത്രി സ്കോട്ട് മോറിസണുമായി ഉഭയകക്ഷി കൂടിക്കാഴ്ച നടത്തി.
കോവിഡ് മഹാമാരിക്ക് ശേഷമുള്ള കാലത്ത് , ഇരു നേതാക്കളും തമ്മിലുള്ള ആദ്യ നേരിട്ടുള്ള കൂടിക്കാഴ്ചയായിരുന്നു ഇത്. 2020ജൂണ് 4 ന് നടന്ന ലീഡേഴ്സ് വെര്ച്വല് ഉച്ചകോടിയിലായിരുന്നു പ്രധാനമന്ത്രി മോദിയും പ്രധാനമന്ത്രി മോറിസണും തമ്മിലുള്ള അവസാന ഉഭയകക്ഷി കൂടിക്കാഴ്ച, അന്നാണ് ഇന്ത്യയും ഓസ്ട്രേലിയയും തമ്മിലുള്ള തന്ത്രപരമായ പങ്കാളിത്തം സമഗ്രമായ തന്ത്രപരമായ പങ്കാളിത്തത്തിലേക്ക് ഉയര്ത്തപ്പെട്ടത്.
ഉഭയകക്ഷി, മേഖലാ , ആഗോള തലങ്ങളിൽ പ്രാധാന്യമുള്ള വിശാലമായ വിഷയങ്ങള്
കൂടിക്കാഴ്ചയില് പ്രധാനമന്ത്രിമാര് ചര്ച്ച ചെയ്തു. അടുത്തിടെ നടന്ന ആദ്യ ഇന്ത്യ-ഓസ്ട്രേലിയ വിദേശ, പ്രതിരോധ മന്ത്രിമാരുടെ ടു പ്ലസ് ടു ഡയലോഗ് ഉള്പ്പെടെ, ഇരു രാജ്യങ്ങളും തമ്മിലുള്ള ഉയര്ന്ന തലത്തിലുള്ള ഇടപഴകലുകളില് അവര് സംതൃപ്തി രേഖപ്പെടുത്തി.
2020 ജൂണിലെ ലീഡേഴ്സ് വെര്ച്വല് ഉച്ചകോടിമുതല് സമഗ്രമായ തന്ത്രപരമായ പങ്കാളിത്തത്തിന് കീഴില് കൈവരിച്ച പുരോഗതി പ്രധാനമന്ത്രിമാര് അവലോകനം ചെയ്യുകയും പരസ്പര ക്ഷേമത്തിനായി അടുത്ത സഹകരണം തുടരാനും പങ്കാളിത്ത ലക്ഷ്യമായ തുറന്നതും സ്വതന്ത്രവും സമൃദ്ധവും നിയമങ്ങള് അടിസ്ഥാനമാക്കിയുള്ളതുമായ ഇന്ഡോ-പസഫിക് മേഖല എന്നതിലേക്ക് മുന്നേറാനും തീരുമാനിച്ചു.
ഉഭയകക്ഷി സമഗ്ര സാമ്പത്തിക സഹകരണ ഉടമ്പടിയില്  നടക്കുന്ന ഒത്തുതീര്പ്പ് ചര്ച്ചകളില് അവര് സംതൃപ്തി രേഖപ്പെടുത്തി. ആ പശ്ചാത്തലത്തില്, മുന് ഓസ്ട്രേലിയന് പ്രധാനമന്ത്രി ടോണി അബോട്ട് പ്രധാനമന്ത്രി സ്കോട്ട് മോറിസന്റെ പ്രത്യേക വ്യാപാര പ്രതിനിധിയായി ഇന്ത്യ സന്ദര്ശിച്ചതിനെ അവര് സ്വാഗതം ചെയ്യുകയും 2021 ഡിസംബറോടെ ഇരു രാജ്യങ്ങളും തമ്മില് ചില ചരക്കുകളിലെ താരിഫ് ഇളവില് ഒരു ഇടക്കാല ഉടമ്പടി 2021 ഡിസംബറോടെ എത്തുന്നതിനുള്ള ഇരുപക്ഷത്തിന്റെയും പ്രതിബദ്ധത ചൂണ്ടിക്കാട്ടുകയും ചെയ്തു.
അന്താരാഷ്ട്ര സമൂഹം കാലാവസ്ഥാ വ്യതിയാനത്തിന്റെ പ്രശ്നം അടിയന്തിരമായി അഭിസംബോധനചെയ്യേണ്ടതിന്റെ ആവശ്യകതയില് പ്രധാനമന്ത്രിമാര് അടിവരയിട്ടു. ഇക്കാര്യത്തില്, പരിസ്ഥിതി സംരക്ഷണത്തെക്കുറിച്ച് വിശാലമായ സംഭാഷണത്തിന്റെ ആവശ്യകത പ്രധാനമന്ത്രി മോദി എടുത്തുപറഞ്ഞു. ശുദ്ധമായ സാങ്കേതികവിദ്യകള് ലഭ്യമാക്കുന്നതിനുള്ള സാദ്ധ്യതകളെക്കുറിച്ചും ഇരു നേതാക്കളും ചര്ച്ച ചെയ്തു.
മേഖലയിലെ രണ്ട് ഊര്ജ്ജസ്വലരായ ജനാധിപത്യ രാജ്യങ്ങള് എന്ന നിലയില്, മഹാമാരിക്ക് ശേഷമുള്ള ലോകത്തിലെ വെല്ലുവിളികളെ മറികടക്കാന് ഇരു രാജ്യങ്ങളും ഒരുമിച്ച് പ്രവര്ത്തിക്കേണ്ടതുണ്ടെന്നും മറ്റുപലതിനുമൊപ്പം പ്രതിരോധശേഷിയുള്ള ഒരു വിതരണശൃംഖല വര്ദ്ധിപ്പിക്കണമെന്നും പ്രധാനമന്ത്രിമാര് സമ്മതിച്ചു.
ഓസ്ട്രേലിയയുടെ സമ്പദ്വ്യവസ്ഥയ്ക്കും സമൂഹത്തിനും ഇന്ത്യന് പ്രവാസികള് നല്കുന്ന മഹത്തായ സംഭാവനകളെ ഇരു നേതാക്കളും പ്രശംസിക്കുകയും ജനങ്ങള് തമ്മിലുള്ള ബന്ധം മെച്ചപ്പെടുത്താനുള്ള മാർഗ്ഗങ്ങളും ചര്ച്ച ചെയ്തു.
(ഇന്ത്യ സന്ദര്ശിക്കാനുള്ള പ്രധാനമന്ത്രി മോറിസണിനുള്ള ക്ഷണം പ്രധാനമന്ത്രി മോദി പുതുക്കുകയും ചെയ്തു.
ആഭ്യന്തരകാര്യ മന്ത്രാലയം
ലളിതവും തടസ്സങ്ങളില്ലാത്തതുമായ വിസാ സമ്പ്രദായത്തിന് ഊന്നല്- കേന്ദ്ര ആഭ്യന്തര സെക്രട്ടറി രാജീവ് ഗൗബ
(രാജ്യത്തേക്ക് വിദേശ സഞ്ചാരികളുടെ വരവും താമസവും പ്രോത്സാഹിപ്പിക്കുന്നതിന് ലളിതവും തടസ്സങ്ങളില്ലാത്തതുമായ വിസാ സമ്പ്രദായത്തിന് രൂപം നല്കുന്നതിനാണ് ഗവണ്മെന്റ് ലക്ഷ്യമിടുന്നതെന്ന് കേന്ദ്ര ആഭ്യന്തര സെക്രട്ടറി ശ്രീ. രാജീവ് ഗൗബ പറഞ്ഞു. ഇന്ത്യയുടെ വിസാ സമ്പ്രദായം കുറ്റമറ്റതാക്കുന്നത് സംബന്ധിച്ച ഒരു സമ്മേളനത്തെ ന്യൂഡല്ഹിയില് അഭിസംബോധനചെയ്യുകയായിരുന്നു അദ്ദേഹം. വ്യോമയാനം, ടൂറിസം, ആരോഗ്യം, ഉന്നത വിദ്യാഭ്യാസം എന്നിവയടക്കമുള്ള വിവിധ കേന്ദ്ര മന്ത്രാലയങ്ങള് മുന്നോട്ടുവെച്ച ആശങ്കകളും നിര്ദ്ദേശങ്ങളും പരിഗണിച്ച് വിസാ സമ്പ്രദായം ഉദാരവത്കരിക്കാന് ഗവണ്മെന്റ് വിവിധ നയ ഉദ്യമങ്ങള്ക്ക് തുടക്കം കുറിച്ചിട്ടുണ്ടെന്ന് അ്രദ്ദേഹം വ്യക്തമാക്കി.
സൗഹാര്ദ്ദപൂര്ണ്ണമായ വിസാ സമ്പ്രദായം 'ബിസിനസ് ചെയ്യുന്നത് എളുപ്പമാക്കലി'ന്റെ ഭാഗം കൂടിയാണെന്ന് ശ്രീ. രാജീവ് ഗൗബ പറഞ്ഞു. അതേസമയം സാങ്കേതികവിദ്യാ ഉപകരണങ്ങള് പ്രയോജനപ്പെടുത്തി സുരക്ഷ വര്ദ്ധിപ്പിക്കേണ്ടതുണ്ടെന്നും അദ്ദേഹം വ്യക്തമാക്കി. വിദേശികള്ക്ക് വിസാ സംബന്ധമായ 27 സേവനങ്ങള് ലഭ്യമാക്കാന് അടുത്തിടെ നടപ്പിലാക്കിയ ഇ-എഫ്.ആര്.ആര്.ഒ മൊഡ്യൂളുകള് വളരെ വിജകരമാണെന്നും തങ്ങളുടെ താമസ കാലാവധി നീട്ടല്, വിസാ സ്റ്റാറ്റസ് മാറ്റല് എന്നിവയ്ക്ക് വിദേശികള്ക്ക് എഫ്.ആര്.ആര്.ഒ ഓഫീസില് നേരിട്ട് പോകേണ്ടിയിരുന്നത് ഇതു വഴി ഒഴിവാക്കാന് സാധിച്ചെന്നും അദ്ദേഹം ചൂണ്ടിക്കാട്ടി.
166 രാജ്യങ്ങളില്നിന്നുള്ളവര്ക്ക് ഇപ്പോള് ഇന്ത്യയിലേക്ക് ഇ-വിസ ലഭ്യമാണ്. ടൂറിസം, ബിസിനസ്, ആരോഗ്യം, മെഡിക്കല് അറ്റന്റന്റ്, സമ്മേളനങ്ങള് എന്നീ ആവശ്യങ്ങള്ക്കായി യാത്ര ചെയ്യാനുദ്ദേശിക്കുന്ന വിദേശികള്ക്ക് 72 മണിക്കൂറിനുള്ളില് ഇ-വിസ ലഭ്യമാക്കും. ഈ വര്ഷം നവംബര് 30 വരെ 21 ലക്ഷം ഇ-വിസകളാണ് അനുവദിച്ചത്. 2015 ല് ഇത് 5.17 ലക്ഷം മാത്രമായിരുന്നുവെന്നും ശ്രീ. രാജീവ് ഗൗബ ചൂണ്ടിക്കാട്ടി..
AM/MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 1,636 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 16,498 പേർ.
സജീവ കേസുകൾ ഇപ്പോൾ 0.04% ആണ്.
രോഗമുക്തി നിരക്ക് ഇപ്പോൾ 98.78% ആണ്.
കഴിഞ്ഞ 24 മണിക്കൂറിനിടെ 2,720 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,44,31,137 ആയി.
കഴിഞ്ഞ 24 മണിക്കൂറിനുള്ളിൽ 1,223 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 0.86 %
പ്രതിവാര രോഗസ്ഥിരീകരണ നിരക്ക് 1.30%
ഇതുവരെ നടത്തിയ മൊത്തം പരിശോധനകൾ 92.84 കോടി; കഴിഞ്ഞ 24 മണിക്കൂറിനുള്ളിൽ 1,42,695 പരിശോധനകൾ നടത്തി.
ND
റോഡ് ഗതാഗത, ഹൈവേ മന്ത്രാലയം
വനങ്ങളിലൂടെ / വന്യജീവി സങ്കേതങ്ങളിലൂടെ കടന്നുപോകുന്ന ദേശീയ പാതകൾ
100 ഓളം ദേശീയ പാതകളുടെ ചില ഭാഗങ്ങൾ വന്യജീവി സങ്കേതം/ദേശീയ ഉദ്യാനം അല്ലെങ്കിൽ അതിന്റെ പരിസ്ഥിതി ലോല പ്രദേശം  ആയി പ്രഖ്യാപിക്കപ്പെട്ട വനമേഖലകൾക്കുള്ളിലോ അല്ലെങ്കിൽ അവയിലൂടെയോ കടന്നു പോകുന്നുണ്ട്.
 മന്ത്രാലയം, നിർവഹണ ഏജൻസികൾക്ക് നിർദ്ദേശങ്ങൾ നൽകിയിട്ടുണ്ട്. എന്നിരുന്നാലും, അത് തികച്ചും ഒഴിവാക്കാനാകാത്തതാണെങ്കിൽ, ഏറ്റെടുക്കേണ്ട ഭൂമി പരമാവധി 30 മീറ്ററായി പരിമിതപ്പെടുത്തിയിരിക്കുന്നു. കൂടാതെ, എന്തെങ്കിലും നിർമാണ പ്രവർത്തനം നടത്തുന്നതിന് മുൻപ് വന്യജീവി സംരക്ഷണ നിയമം 1972, വന സംരക്ഷണ നിയമം 1980, പരിസ്ഥിതി  നിയമം 1986 എന്നിവ പ്രകാരം ആവശ്യമായ എല്ലാ അനുമതിയും നേടിയിരിക്കണം. ആസൂത്രണ ഘട്ടത്തിൽ തന്നെ, വൈൽഡ് ലൈഫ് ഇൻസ്റ്റിറ്റ്യൂട്ട് ഓഫ് ഇന്ത്യ തയ്യാറാക്കിയ “ലീനിയർ അടിസ്ഥാന സൗകര്യ വികസനം വഴി വന്യജീവികളിലുണ്ടാകുന്ന ആഘാതങ്ങൾ ലഘൂകരിക്കാനുള്ള പരിസ്ഥിതി സൗഹൃദ നടപടികൾ” എന്ന മാർഗ്ഗരേഖയുടെ വ്യവസ്ഥകൾ പാലിക്കാൻ നിർവഹണ ഏജൻസികളോട് മന്ത്രാലയം നിർദേശിചിട്ടുണ്ട്.
കൂടാതെ, വന അധികൃതരുമായി കൂടിയാലോചിച്ച് പ്രദേശത്തിന് അനുസൃതമായ കലുങ്കുകൾ, അടിപ്പാത, മേൽപ്പാലം, തുരങ്കം, സംരക്ഷണ ഭിത്തി, വേലി, സസ്യ വേലി, തീവ്ര ശബ്ദ-പ്രകാശ പ്രതിരോധ കവചനിർമാണം തുടങ്ങിയ നിർദ്ദിഷ്ട ലഘൂകരണ നടപടികൾ സ്വീകരിച്ചുവരുന്നു.
ബന്ധപ്പെട്ട വനം അധികാരികൾക്ക് അവരുടെ അംഗീകൃത വന്യ ജീവി സംരക്ഷണ പദ്ധതി അനുസരിച്ച്, വന്യജീവികളുടെ ആവാസവ്യവസ്ഥയുടെ സംരക്ഷണത്തിനും മനുഷ്യ -മൃഗ സംഘർഷം കുറയ്ക്കുന്നതിനുമായി, ജലാശയങ്ങളുടെ നിർമാണം, പ്രത്യേക സസ്യജാലങ്ങൾ വച്ചു പിടിപ്പിക്കൽ, മൃഗസംരക്ഷണ യൂണിറ്റുകൾ, രക്ഷാപ്രവർത്തനം, വേട്ടയാടൽ വിരുദ്ധ യൂണിറ്റ്, വാച്ച് ടവർ എന്നിവയ്ക്ക് ആവശ്യമായ ധന സഹായം നൽകി വരുന്നു. നാട്ടുകാരുടെ ഇടപെടൽ, വെളിച്ചം, സംരക്ഷിത പ്രദേശത്തിന്റെ  അല്ലെങ്കിൽ അതിന്റെ പരിസ്ഥിതി ലോല പ്രദേശത്തിന്റെ  അതിർത്തിയിൽ ചുറ്റു വേലി എന്നിവ പോലുള്ള നടപടികളും കൈക്കൊള്ളുന്നു. പൊതുജനങ്ങൾക്ക് മുന്നറിയിപ്പ് നൽകുന്നതിനും വനം അധികൃതരുമായി ഏകോപിപ്പിച്ച് മുന്നറിയിപ്പ് ബോർഡുകളും സ്ഥാപിച്ചിട്ടുണ്ട്.
കേന്ദ്ര ഉപരിതല ഗതാഗത, ദേശീയ പാത മന്ത്രി ശ്രീ നിതിൻ ഗഡ്കരി രാജ്യ സഭയിൽ രേഖാമൂലം നൽകിയ മറുപടിയിലാണ് ഈ വിവരം അറിയിച്ചത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 217.56 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 15,63,151 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 43,994 പേര്
ചികിത്സയിലുള്ളത് 0.10 ശതമാനം പേര്
രോഗമുക്തി നിരക്ക് 98.72%
കഴിഞ്ഞ 24 മണിക്കൂറിനിടെ 5,196 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,39,95,610 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,777 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 89.36 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,02,283 പരിശോധനകള്.
(ND
പ്രധാനമന്ത്രിയുടെ ഓഫീസ്
ജപ്പാൻ പ്രധാനമന്ത്രിയുമായുള്ള സംയുക്ത വാർത്താ സമ്മേളനത്തിൽ പ്രധാനമന്ത്രി ശ്രീ നരേന്ദ്ര മോദിയുടെ പത്രപ്രസ്താവന
പ്രധാനമന്ത്രി കിഷിദയെയും അദ്ദേഹത്തിന്റെ സംഘത്തെയും ഞാൻ ആദ്യം തന്നെ ഊഷ്മളമായി സ്വാഗതം ചെയ്യുന്നു. കഴിഞ്ഞ ഒരു വർഷത്തിനിടെ ഞാനും പ്രധാനമന്ത്രി കിഷിദയും പലതവണ കൂടിക്കാഴ്ച നടത്തിയിട്ടുണ്ട്. ഓരോ തവണയും ഇന്ത്യ-ജപ്പാൻ ബന്ധങ്ങളോടുള്ള അദ്ദേഹത്തിന്റെ ക്രിയാത്മകതയും പ്രതിബദ്ധതയും എനിക്ക് അനുഭവപ്പെട്ടിട്ടുണ്ട്. അതിനാൽ, നമ്മുടെ സഹകരണത്തിന്റെ വേഗത നിലനിർത്താൻ അദ്ദേഹത്തിന്റെ ഇന്നത്തെ സന്ദർശനം വളരെ ഉപയോഗപ്രദമാകും.
സുഹൃത്തുക്കളേ ,
ഇന്നത്തെ നമ്മുടെ കൂടിക്കാഴ്ച്ചയ്ക്ക് മറ്റൊരു കാരണത്താൽ പ്രത്യേകതയുണ്ട് . ഈ വർഷം ജി 20 യിൽ ഇന്ത്യയും ജി 7 ൽ ജപ്പാനുമാണ് അധ്യക്ഷ പദത്തിൽ . അതിനാൽ, നമ്മുടെ മുൻഗണനകളിലും താൽപ്പര്യങ്ങളിലും ഒരുമിച്ച് പ്രവർത്തിക്കാനുള്ള മികച്ച അവസരമാണിത്. ഇന്ത്യയുടെ ജി 20 അധ്യക്ഷ പദവിയുടെ മുൻഗണനകളെക്കുറിച്ച് ഇന്ന് ഞാൻ പ്രധാനമന്ത്രി കിഷിദയോട് വിശദമായി വിശദീകരിച്ചു. ഗ്ലോബൽ സൗത്തിന്റെ മുൻഗണനകൾക്ക് ശബ്ദം നൽകുന്നത് നമ്മുടെ ജി 20 പ്രസിഡൻസിയുടെ ഒരു പ്രധാന സ്തംഭമാണ്. "വസുധൈവ കുടുംബകം" എന്നതിൽ വിശ്വസിക്കുകയും എല്ലാവരേയും കൂടെ കൊണ്ടുപോകുകയും ചെയ്യുന്ന ഒരു സംസ്കാരമായതിനാലാണ് ഞങ്ങൾ ഈ മുൻകൈ എടുത്തത്.
സുഹൃത്തുക്കൾ,
ഇന്ത്യ-ജപ്പാൻ പ്രത്യേക തന്ത്രപ്രധാന , ആഗോള കൂട്ടുകെട്ട് നമ്മുടെ പങ്കിട്ട ജനാധിപത്യ മൂല്യങ്ങളിലും അന്താരാഷ്ട്ര രംഗത്ത് നിയമവാഴ്ചയോടുള്ള ബഹുമാനത്തിലും അധിഷ്ഠിതമാണ്. ഈ പങ്കാളിത്തം ശക്തിപ്പെടുത്തുന്നത് നമ്മുടെ ഇരു രാജ്യങ്ങൾക്കും മാത്രമല്ല, ഇന്തോ-പസഫിക് മേഖലയിൽ സമാധാനം, സമൃദ്ധി, സ്ഥിരത എന്നിവ പ്രോത്സാഹിപ്പിക്കുകയും ചെയ്യുന്നു. ഇന്നത്തെ ഞങ്ങളുടെ സംഭാഷണത്തിൽ, നമ്മുടെ ഉഭയകക്ഷി ബന്ധങ്ങളിലെ പുരോഗതി ഞങ്ങൾ അവലോകനം ചെയ്തു. പ്രതിരോധ ഉപകരണങ്ങൾ, സാങ്കേതിക സഹകരണം, വ്യാപാരം, ആരോഗ്യം, ഡിജിറ്റൽ പങ്കാളിത്തം എന്നിവയെക്കുറിച്ചുള്ള കാഴ്ചപ്പാടുകൾ ഞങ്ങൾ കൈമാറി. സെമികണ്ടുക്ടറുകളിലും മറ്റ് നിർണായക സാങ്കേതികവിദ്യകളിലും വിശ്വസനീയമായ വിതരണ ശൃംഖലകളുടെ പ്രാധാന്യത്തെക്കുറിച്ചും ഞങ്ങൾ ഫലപ്രദമായ ചർച്ച നടത്തി. കഴിഞ്ഞ വർഷം, അടുത്ത 5 വർഷത്തിനുള്ളിൽ ഇന്ത്യയിൽ 5 ട്രില്യൺ യെൻ, അതായത് മൂന്ന് ലക്ഷത്തി ഇരുപതിനായിരം കോടി രൂപയുടെ ജാപ്പനീസ് നിക്ഷേപം ഞങ്ങൾ ലക്ഷ്യമിട്ടിരുന്നു. ഈ ദിശയിൽ നല്ല പുരോഗതി ഉണ്ടായി എന്നത് സംതൃപ്തി നൽകുന്ന കാര്യമാണ്.
2019-ൽ ഞങ്ങൾ ഇന്ത്യ-ജപ്പാൻ വ്യാവസായിക മത്സര പങ്കാളിത്തം സ്ഥാപിച്ചു. ഇതിന് കീഴിൽ, ലോജിസ്റ്റിക്സ്, ഭക്ഷ്യ സംസ്കരണം, MSME, ടെക്സ്റ്റൈൽസ്, മെഷിനറി, സ്റ്റീൽ തുടങ്ങിയ മേഖലകളിൽ ഞങ്ങൾ ഇന്ത്യൻ വ്യവസായത്തിന്റെ മത്സരശേഷി വർദ്ധിപ്പിക്കുകയാണ്. ഈ പങ്കാളിത്തത്തിന്റെ സജീവതയിൽ ഇന്ന് ഞങ്ങൾ സന്തോഷം പ്രകടിപ്പിച്ചു. മുംബൈ-അഹമ്മദാബാദ് ഹൈ സ്പീഡ് റെയിലിൽ ഞങ്ങൾ അതിവേഗം പുരോഗമിക്കുകയാണ്. 2023 വിനോദസഞ്ചാര കൈമാറ്റ വർഷമായി നാം ആഘോഷിക്കുന്നതിൽ എനിക്ക് സന്തോഷമുണ്ട്. ഇതിനായി ഞങ്ങൾ "ഹിമാലയത്തെ മൗണ്ട് ഫുജിയുമായി ബന്ധിപ്പിക്കുന്നു" എന്ന പ്രമേയം തിരഞ്ഞെടുത്തു.
സുഹൃത്തുക്കൾ,
ഇന്ന്, മെയ് മാസത്തിൽ ഹിരോഷിമയിൽ നടക്കുന്ന ജി 7 നേതാക്കളുടെ ഉച്ചകോടിയിൽ പങ്കെടുക്കുന്നതിന് പ്രധാനമന്ത്രി കിഷിദ എന്നെ ക്ഷണിച്ചു. ഇതിനായി ഞാൻ അദ്ദേഹത്തിന് എന്റെ ഹൃദയത്തിന്റെ അടിത്തട്ടിൽ നിന്ന് നന്ദി പറയുന്നു. ഏതാനും മാസങ്ങൾക്ക് ശേഷം സെപ്റ്റംബറിൽ, ജി20 നേതാക്കളുടെ ഉച്ചകോടിക്കായി പ്രധാനമന്ത്രി കിഷിദയെ വീണ്ടും ഇന്ത്യയിലേക്ക് സ്വാഗതം ചെയ്യാൻ എനിക്ക് അവസരം ലഭിക്കും. നമ്മുടെ ഈ സംഭാഷണങ്ങളുടെയും സമ്പർക്കങ്ങളുടെയും പരമ്പര ഇതുപോലെ തുടരട്ടെ, ഇന്ത്യ-ജപ്പാൻ ബന്ധം ഇനിയും പുതിയ ഉയരങ്ങൾ തൊടട്ടെ, ഈ ആശംസയോടെ ഞാൻ എന്റെ പ്രസംഗം അവസാനിപ്പിക്കുന്നു.
വളരെ നന്ദി.
-ND-
(
രാജ്യരക്ഷാ മന്ത്രാലയം
ഇന്ത്യ തദ്ദേശീയമായി നിർമ്മിച്ച വിമാനവാഹിനിക്കപ്പൽ, ‘വിക്രാന്ത്’ സമുദ്ര പരീക്ഷണത്തിനായി നീറ്റിലിറക്കി
ന്യൂ ഡൽഹി, ആഗസ്റ്റ് 04, 2021
(ഇന്ത്യൻ നാവികസേനയ്ക്കായി കൊച്ചിൻ ഷിപ്പ്യാർഡ് തദ്ദേശീയമായി നിർമ്മിച്ച രാജ്യത്തെ ഏറ്റവും സാങ്കേതികത്തികവുള്ള വിമാനവാഹിനിക്കപ്പൽ, 'വിക്രാന്ത്' സമുദ്രപരീക്ഷണങ്ങൾക്കായി നീറ്റിലിറക്കിയതിനെ കേന്ദ്ര തുറമുഖ, കപ്പൽ, ജലഗതാഗത മന്ത്രി ശ്രീ സർബാനന്ദ സോനോവാൾ പ്രശംസിച്ചു. തദ്ദേശീയമായി ഒരു വിമാനവാഹിനിക്കപ്പൽ രൂപകൽപ്പന ചെയ്യുകയും നിർമ്മിക്കുകയും ചെയ്തത് രാജ്യത്തെ സംബന്ധിച്ചിടത്തോളം വലിയ നേട്ടമാണെന്ന് അദ്ദേഹം പറഞ്ഞു. പ്രധാനമന്ത്രി ശ്രീ നരേന്ദ്ര മോദിയുടെ മെയ്ക്ക് ഇൻ ഇന്ത്യ, ആത്മ നിർഭർ ഭാരത് പദ്ധതികളുടെ യഥാർത്ഥ വിജയമാണിത്. രാജ്യത്തിന്റെ അഭിമാനമായ കൊച്ചിൻ ഷിപ്പ്യാർഡിനെയും ഇന്ത്യൻ നാവികസേനയെയും മന്ത്രി അഭിനന്ദിച്ചു.
വിവിധങ്ങളായ ഗതിനിയന്ത്രണ, ആശയവിനിമയ ഉപകരണങ്ങളും, കപ്പലിലെ മറ്റ് ഉപകരണങ്ങളും പരീക്ഷണങ്ങൾക്ക് വിധേയമാക്കും. വിക്രാന്തിന്റെ പ്രൊപ്പൾഷൻ പ്ലാന്റുകളുടെ സമുദ്രത്തിലെ പ്രവർത്തനവും കർശന പരിശോധനയ്ക്ക് വിധേയമാക്കും.
പൊതുമേഖലയിലെ ഏറ്റവും വലിയ കപ്പൽ നിർമ്മാണ ശാലയും, മന്ത്രാലയത്തിന് കീഴിലുള്ള ഏക കപ്പൽ നിർമ്മാണ ശാലയുമാണ് കൊച്ചിൻ ഷിപ്പ്യാർഡ് ലിമിറ്റഡ്. 2013 ഓഗസ്റ്റിൽ തദ്ദേശീയ വിമാനവാഹിനിക്കപ്പൽ നിർമ്മാണം പൂർത്തിയാക്കിയതോടെ വിമാനവാഹിനിക്കപ്പൽ രൂപകൽപന ചെയ്യാനും നിർമ്മിക്കാനും ശേഷിയുള്ള ചുരുക്കം രാജ്യങ്ങളുടെ പട്ടികയിൽ ഇന്ത്യയും അംഗമായി.
ഇന്ത്യൻ നാവികസേനയുടെ നേവൽ ഡിസൈൻ ഡയറക്ടറേറ്റ് തദ്ദേശീയമായിയാണ് വിമാനവാഹിനിക്കപ്പലിന്റെ അടിസ്ഥാന രൂപകൽപ്പന ചെയ്തത്. എഞ്ചിനീയറിംഗ്, നിർമ്മാണം, സാങ്കേതിക ഘടകങ്ങളുടെ സംയോജനം എന്നിവ കൊച്ചിൻ ഷിപ്പ്യാർഡ് ലിമിറ്റഡ് ആണ് നിർവ്വഹിച്ചത്. ഡിസൈനർക്ക് കപ്പലിലെ കമ്പാർട്ടുമെന്റുകളുടെ പൂർണ്ണമായ 3D കാഴ്ച ലഭ്യമാക്കാൻ സാധിക്കുന്ന സമഗ്രമായ സോഫ്റ്റ്വെയർ ഉപയോഗിച്ചാണ് കപ്പലിന്റെ എഞ്ചിനീയറിംഗ് നടത്തിയിരിക്കുന്നത്. രാജ്യത്ത് ആദ്യമായാണ് ഒരു വലിയ വിമാനവാഹിനിക്കപ്പലിന്റെ 3 ഡി മാതൃകയിൽ നിന്നും നിർമ്മാണ രൂപരേഖ തയ്യാറാക്കുന്നത്.
രണ്ട് ഫുട്ബോൾ മൈതാനങ്ങളുടെ വലിപ്പമുള്ള ഫ്ലൈറ്റ് ഡെക്ക് ഏരിയ ഉൾപ്പെടെ 40,000 ടൺ ഭാരമുള്ള രാജ്യത്തെ ഏറ്റവും വലിയ യുദ്ധക്കപ്പലാണിത്. ഈ തദ്ദേശീയ വിമാനവാഹിനിക്കപ്പലിന് 262 മീറ്റർ നീളവും, 62 മീറ്റർ വീതിയും, 59 മീറ്റർ ഉയരവുമുണ്ട്. 28 നോട്ടിക്കൽ മൈൽ ഉയർന്ന വേഗതയും, 18 നോട്ടിക്കൽ മൈൽ സഞ്ചാര വേഗതയും ‘വിക്രാന്തിന്’ ഉണ്ട്. ഏകദേശം 7,500 നോട്ടിക്കൽ മൈൽ നിരന്തര സഞ്ചാരത്തിനുള്ള ശേഷിയുമുണ്ട്. ഉപരിഘടനയിലെ അഞ്ച് അടക്കം 14 ഡെക്കുകളാണിതിലുള്ളത്. വനിതാ ഓഫീസർമാർക്കുള്ള പ്രത്യേക ക്യാബിനുകൾ ഉൾപ്പെടെ 1700 ഓളം ജീവനക്കാർക്കായി പ്രത്യേകം രൂപകൽപ്പന ചെയ്ത 2,300-ലധികം കമ്പാർട്ടുമെന്റുകളും കപ്പലിലുണ്ട്
പ്രധാനമന്ത്രിയുടെ ഓഫീസ്
നേതാജി സുഭാഷ് ചന്ദ്ര ബോസ് രാജ്യത്തിന് നൽകിയ സംഭാവനയ്ക്കുള്ള ശ്രദ്ധാഞ്ജലിയായിരിക്കും ഹരിപുരയിലെ നാളത്തെ പരിപാടി: പ്രധാനമന്ത്രി
ജയന്തി ദിനത്തലേന്ന് നേതാജി സുഭാഷ് ചന്ദ്ര ബോസിന് പ്രധാനമന്ത്രി ശ്രീ നരേന്ദ്ര മോദി ശ്രദ്ധാഞ്ജലി അർപ്പിച്ചു
“ മഹാനായ നേതാജി സുഭാഷ് ചന്ദ്രബോസിന്റെ ജയന്തി ഇന്ത്യയുടെ 'പരാക്രം ദിവസ്' ആയി നാളെ ആഘോഷിക്കും. രാജ്യത്തുടനീളം സംഘടിപ്പിക്കുന്ന വിവിധ പരിപാടികളിൽ ഗുജറാത്തിലെ ഹരിപുരയിൽ ഒരു പ്രത്യേക പരിപാടി നടക്കുന്നു. ഉച്ചക്ക് 1 മണിക്ക് ആരംഭിക്കുന്ന പരിപാടിയിൽ ചേരുക.
നേതാജി സുഭാഷ് ചന്ദ്രബോസുമായി ഹരിപുരയ്ക്ക് പ്രത്യേക ബന്ധമുണ്ട്. 1938 ലെ ചരിത്രപരമായ ഹരിപുര സെഷനിലാണ് നേതാജി ബോസ് കോൺഗ്രസ് പാർട്ടിയുടെ പ്രസിഡന്റ് സ്ഥാനം ഏറ്റെടുത്തത്. നേതാജി ബോസ് നമ്മുടെ രാജ്യത്തിന് നൽകിയ സംഭാവനയ്ക്കുള്ള ശ്രദ്ധാഞ്ജലിയായിരിക്കും നാളത്തെ ഹരിപുരയിലെ പ്രോഗ്രാം.
നേതാജി ബോസിന്റെ ജയന്തിയുടെ തലേദിവസം, എന്റെ മനസ്സ് 2009 ജനുവരി 23 ലേക്ക് പോകുന്നു- ഹരിപുരയിൽ നിന്ന് ഞങ്ങൾ ഇ-ഗ്രാം വിശ്വാഗ്രാം പദ്ധതി ആരംഭിച്ച ദിവസം. ഈ സംരംഭം ഗുജറാത്തിന്റെ ഐടി അടിസ്ഥാനസൗകര്യങ്ങളിൽ വിപ്ലവം സൃഷ്ടിക്കുകയും സാങ്കേതികവിദ്യയുടെ ഫലങ്ങൾ സംസ്ഥാനത്തിന്റെ വിദൂരഭാഗങ്ങളിലുള്ള ദരിദ്രരിലേക്കു എത്തിക്കുകയും ചെയ്തു.
1938 ൽ നേതാജി ബോസ് ഘോഷയാത്ര നടത്തിയ അതേ റോഡിൽ കൂടി തന്നെ വിശാലമായ ഘോഷയാത്രയിലൂടെ എന്നെ കൊണ്ടുപോയ ഹരിപുരയിലെ ജനങ്ങളുടെ വാത്സല്യം എനിക്ക് ഒരിക്കലും മറക്കാനാവില്ല. അദ്ദേഹത്തിന്റെ ഘോഷയാത്രയിൽ 51 കാളകൾ വരച്ച അലങ്കരിച്ച രഥവും ഉൾപ്പെട്ടിരുന്നു . നേതാജി ഹരിപുരയിൽ താമസിച്ച സ്ഥലവും ഞാൻ അന്ന് സന്ദർശിച്ചു.
നേതാജി സുഭാഷ് ചന്ദ്രബോസ് അഭിമാനിക്കുമായിരുന്ന ഒരു ഇന്ത്യ കെട്ടിപ്പെടുത്തുവാനായി അദ്ദേഹത്തിന്റെ ചിന്തകളും ആശയങ്ങളും നമ്മെ പ്രചോദിപ്പിക്കട്ടെ… ശക്തവും ആത്മവിശ്വാസവും സ്വാശ്രയവുമായ ഒരു ഇന്ത്യ, മനുഷ്യകേന്ദ്രീകൃത സമീപനത്തിലൂടെ വരുംവർഷങ്ങളിൽ മെച്ചപ്പെട്ട ലോകത്തിനായി സംഭാവന ചെയ്യുന്ന ഇന്ത്യ ” എന്ന് ട്വീറ്റുകളുടെ ഒരു പരമ്പരയിൽ പ്രധാനമന്ത്രി കുറിച്ചു
(